CELEX: 32017R0719
Language: lt
Date: 2017-04-07 00:00:00
Title: 2017 m. balandžio 7 d. Tarybos reglamentas (ES) 2017/719, kuriuo iš dalies keičiamas Reglamentas (ES) 2015/2192 dėl žvejybos galimybių paskirstymo pagal protokolą, kuriuo ketveriems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas

22.4.2017   
            
            
               LT
            
            
               Europos Sąjungos oficialusis leidinys
            
            
               L 106/8
            
         TARYBOS REGLAMENTAS (ES) 2017/719
   2017 m. balandžio 7 d.
   kuriuo iš dalies keičiamas Reglamentas (ES) 2015/2192 dėl žvejybos galimybių paskirstymo pagal protokolą, kuriuo ketveriems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2006 m. lapkričio 30 d. Taryba priėmė Reglamentą (EB) Nr. 1801/2006 dėl Europos bendrijos ir Mauritanijos Islamo Respublikos žvejybos partnerystės susitarimo sudarymo (1) (toliau – partnerystės susitarimas);
            
         
               (2)
            
            
               2016 m. gegužės 24 d. Taryba priėmė Sprendimą (ES) 2016/870 (2) dėl protokolo, kuriuo nuo 2015 m. lapkričio 16 d. ketveriems metams nustatomos partnerystės susitarime numatytos žvejybos galimybės ir finansinis įnašas, sudarymo (toliau – protokolas);
            
         
               (3)
            
            
               Tarybos reglamentu (ES) 2015/2192 (3) valstybėms narėms paskirstomos protokolu nustatytos žvejybos galimybės.
            
         
               (4)
            
            
               pagal protokolo 4 straipsnį įsteigtas nepriklausomas jungtinis mokslinis komitetas nustatė senegalinių jūrų lydekų perviršį ir atsižvelgė į IMROP (Institut Mauritanien de Recherches Océanographiques et des Pêches) 2014 m. mokslines rekomendacijas, kuriose patvirtinamas kalmarų ir sepijų perviršis;
            
         
               (5)
            
            
               pagal Partnerystės susitarimo 10 straipsnį įsteigtas jungtinis komitetas 2016 m. lapkričio 15–16 d. Nuakšote vykusiame posėdyje pagal protokolo 6 straipsnio 1 dalies a punktą nusprendė iš dalies pakeisti protokolą ir nustatyti naujas žvejybos galimybes traleriams šaldikliams, kaip pagrindines tikslines rūšis žvejojantiems senegalines jūrų lydekas ir kaip antraeiles tikslines rūšis – kalmarus bei sepijas, neviršijant esamo perviršio;
            
         
               (6)
            
            
               reikėtų paskirstyti šias naujas žvejybos galimybes valstybėms narėms likusiam protokolo taikymo laikotarpiui;
            
         
               (7)
            
            
               kadangi naujų žvejybos galimybių pakeitimai turi įtakos Sąjungos laivų ekonominei veiklai ir jų žvejybos sezonų planavimui, šis reglamentas turėtų įsigalioti iš karto po jo paskelbimo;
            
         
               (8)
            
            
               Reglamentas (ES) Nr. 2015/2192 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 2015/2192 1 straipsnio 1 dalis papildoma šiuo punktu:
   
      
                  „h)
               
               
                  2a kategorija. Senegalines jūrų lydekas žvejojantys traleriai šaldikliai:
                  
                              Ispanija:
                           
                           
                              Senegalinės jūrų lydekos
                           
                           
                              3 500  tonų
                           
                        
                              Kalmarai
                           
                           
                              1 450  tonų
                           
                        
                              Sepijos
                           
                           
                              600 tonų
                           
                        Vykdant šios kategorijos žvejybą, vienu metu Mauritanijos vandenyse leidžiama žvejoti ne daugiau kaip 6 laivams.“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. balandžio 7 d.
      
         
            Tarybos vardu
         
         
            Pirmininkas
         
         L. GRECH
      
   
   
      (1)  OL L 343, 2006 12 8, p. 1.
   
      (2)  2016 m. gegužės 24 d. Tarybos sprendimas (ES) 2016/870 dėl protokolo, kuriuo ketveriems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, sudarymo Europos Sąjungos vardu (OL L 145, 2016 6 2, p. 1).
   
      (3)  2015 m. lapkričio 10 d. Tarybos reglamentas (ES) 2015/2192 dėl žvejybos galimybių paskirstymo pagal protokolą, kuriuo ketveriems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas (OL L 315, 2015 12 1, p. 72).